**NOTĂ DE FUNDAMENTARE**

|  |
| --- |
| **Secțiunea 1 –** **Titlul proiectului de act normativ****HOTĂRÂRE****privind unele măsuri referitoare la anumite gaze fluorurate cu efect de seră** |
| Secțiunea a 2-a – Motivul emiterii actului normativ |
| 1. Descrierea situației actuale  |  În conformitate cu prevederile art. 2 din Legea nr.157/2005 pentru ratificarea Tratatului dintre Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Republica Ungară, Republica Malta, Regatul Țărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii și Irlandei de Nord (state membre ale Uniunii Europene) și Republica Bulgaria și România privind aderarea Republicii Bulgaria și a României la Uniunea Europeană, semnat de România la Luxemburg la 25 aprilie 2005, Guvernul garantează ducerea la îndeplinire a obligațiilor României rezultate din reglementările comunitare cu caracter obligatoriu. În cel de-al patrulea raport de evaluare al Grupului interguvernamental privind schimbările climatice („IPCC”) al Convenției-cadru a Națiunilor Unite asupra schimbărilor climatice („UNFCCC”), la care Uniunea este Parte, se precizează că, în baza datelor științifice existente, țările dezvoltate ar trebui să reducă până în 2050 emisiile de gaze cu efect de seră cu 80 până la 95 % față de nivelurile din 1990, pentru a limita schimbările climatice la nivel mondial la o creștere cu 2˚C a temperaturii, prevenind, astfel, efectele nedorite asupra climei.Pentru a atinge acest obiectiv, Comisia a adoptat o Foaie de parcurs pentru trecerea la o economie cu emisii scăzute de carbon în 2050 care a fost menționată de Consiliu în concluziile sale din 17 mai 2011 și conformată de Parlamentul European în rezoluția sa din 15 martie 2012. În acea foaie de parcurs Comisia stabilește o metodă rentabilă de realizare a reducerilor necesare ale emisiilor globale în Uniune până în 2050. Acea foaie de parcurs stabilește contribuțiile sectoriale necesare în șase domenii. Emisiile, altele decât cele de CO2 (inclusiv emisiile de gaze fluorurate cu efect de seră, dar exclusiv emisiile, altele decât de cele de CO2, provenite din agricultură) ar trebui să fie reduse cu 72 - 73 % până în 2030 și cu 70 - 78 % până în 2050, față de nivelurile din 1990. Dacă se ia ca referință anul 2005, este nevoie de o reducere a emisiilor, altele decât cele de CO2, cu 60 - 61 % până în 2030, exceptând emisiile din agricultură. Emisiile de gaze fluorurate cu efect de seră au fost estimate la 90 de milioane de tone de echivalent CO2 în 2005. O reducere cu 60 % înseamnă că emisiile ar trebui să fie reduse la aproximativ 35 de milioane de tone de echivalent CO2 până în 2030. Având în vedere că emisiile sunt estimate la 104 milioane de tone de echivalent CO2 în 2030 pe baza aplicării integrale a legislației actuale a Uniunii, este necesară o scădere suplimentară de aproximativ 70 de milioane de tone de echivalent CO2.Raportul Comisiei a concluzionat că se poate face mai mult pentru reducerea emisiilor de gaze fluorurate cu efect de seră în Uniune, în special prin evitarea utilizării de astfel de gaze în cazul în care există tehnologii alternative sigure și eficiente din punct de vedere energetic, care nu au niciun impact sau au un impact mai redus asupra climei. O scădere, până în 2030, cu până la două treimi a emisiilor înregistrate în 2010 este rentabilă, deoarece în multe sectoare sunt disponibile alternative dovedite și testate.La nivelul Uniunii Europene, procedura de reglementare a conținutului, utilizării, recuperării și distrugerii gazelor fluorurate cu efect de seră face obiectul Regulamentului (UE) nr. 517/2014 al Parlamentului European și al Consiliului din 16 aprilie 2014 privind anumite gazele fluorurate cu efect de sera si de abrogare a Regulamentului (CE) nr. 842/2006, publicat în Jurnalul Oficial al Uniunii Europene seria L nr. 150 din 20 mai 2014.Prezentul regulament modifică și completează obiectul Regulamentului (CE) nr. 842/2006, care ar trebui, prin urmare, să fie abrogat. Cu toate acestea, pentru asigurarea unei tranziții cât mai lipsite de probleme de la vechiul la noul regim, este adecvat să se prevadă rămânerea în vigoare și continuarea aplicării Regulamentelor (CE) nr. 1493/2007, (CE) nr. 1494/2007, (CE) nr. 1497/2007, (CE) nr. 1516/2007, (CE) nr. 303/2008, (CE) nr. 304/2008, (CE) nr. 305/2008, (CE) nr. 306/2008, (CE) nr. 307/2008 și (CE) nr. 308/2008 ale Comisiei sub rezerva și până la abrogarea acestora prin acte delegate sau de punere în aplicare adoptate de Comisie în temeiul prezentului regulament. Obiectivul prezentului regulament este de a proteja mediul prin reducerea emisiilor de gaze fluorurate cu efect de seră. În consecință, prezentul regulament:(a) stabilește norme cu privire la izolarea, utilizarea, recuperarea și distrugerea gazelor fluorurate cu efect de seră, precum și măsuri auxiliare conexe;(b) impune condiții privind introducerea pe piață a produselor și echipamentelor specifice care conțin sau a căror funcționare se bazează pe gaze fluorurate cu efect de seră;(c) impune condiții privind utilizările specifice ale gazelor fluorurate cu efect de seră; și(d) stabilește limite cantitative pentru introducerea pe piață a hidrofluorcarburilor.În scopul de a face posibilă monitorizarea eficacității prezentului regulament, domeniul de aplicare al actualelor obligații de raportare ar trebui să fie extins astfel încât să acopere și alte substanțe fluorurate care au un potențial semnificativ de încălzire globală sau sunt susceptibile de a înlocui gazele fluorurate cu efect de seră enumerate în anexa I. Din același motiv, ar trebui să se raporteze și distrugerea gazelor fluorurate cu efect de seră și importul în Uniune de aceste gaze atunci când sunt conținute în produse și echipamente. Ar trebui fixate praguri minime pentru a evita sarcinile administrative disproporționate, în special pentru întreprinderile mici și mijlocii și pentru microîntreprinderi.Procesul de producție a anumitor gaze fluorurate poate genera emisii secundare semnificative de alte gaze fluorurate cu efect de seră. Aceste emisii secundare ar trebui să fie distruse sau recuperate pentru utilizarea ulterioară, ca o condiție pentru introducerea pe piață a gazelor fluorurate cu efect de seră.Monitorizarea eficace a emisiilor de gaze fluorurate cu efect de seră este esențială pentru urmărirea progreselor înregistrate în direcția îndeplinirii obiectivelor de reducere a emisiilor și pentru evaluarea impactului prezentului regulament. Utilizarea de date coerente, de înaltă calitate, pentru raportarea în ceea ce privește emisiile de gaze fluorurate cu efect de seră este esențială pentru asigurarea calității raportării emisiilor. Instituirea de sisteme de raportare de către statele membre a emisiilor de gaze fluorurate cu efect de seră ar asigura coerența cu Regulamentul (UE) nr. 525/2013 al Parlamentului European și al Consiliului ( 1 ). Datele privind scurgerile de gaze fluorurate cu efect de seră colectate de societățile comerciale în temeiul prezentului regulament ar putea îmbunătăți semnificativ acele sisteme de raportare a emisiilor. În acest mod, ar putea fi verificată coerența datelor utilizate pentru derivarea emisiilor și îmbunătățite aproximațiile bazate pe calcule, ducând la o mai bună estimare a emisiilor gazelor fluorurate cu efect de seră în inventarele naționale de gaze cu efect de seră.Având în vedere faptul că sunt disponibile alternative adecvate, interdicția actuală de utilizare a hexafluorurii de sulf pentru turnarea sub presiune a magneziului și reciclarea aliajelor obținute prin turnarea sub presiune a magneziului ar trebui să fie extinsă la instalațiile care utilizează mai puțin de 850 kg pe an de hexafluorură de sulf. În mod similar, cu o perioadă de tranziție corespunzătoare, ar trebui să se interzică utilizarea agenților frigorifici cu un foarte mare potențial de încălzire globală, de 2 500 sau mai mult, atunci când se asigură service-ul sau întreținerea echipamentelor de refrigerare cu o capacitate de umplere egală cu sau mai mare de 40 de tone de echivalent CO2.Dacă există alternative adecvate la utilizarea anumitor gaze fluorurate cu efect de seră, ar trebui să se impună interdicții pentru introducerea pe piață a unor echipamente noi de refrigerare, de climatizare și de protecție împotriva incendiilor care conțin sau a căror funcționare se bazează pe astfel de substanțe. Atunci când nu există alternative sau nu pot fi utilizate din motive tehnice sau de siguranță sau atunci când utilizarea acestor alternative ar presupune costuri disproporționate, Comisia ar trebui să poată autoriza acordarea unei scutiri pentru a permite introducerea pe piață a unor astfel de produse sau echipamente pe o perioadă determinată. Din perspectiva viitoarelor evoluții tehnice, Comisia ar trebui să evalueze în continuare interdicții privind introducerea pe piață a unor noi echipamente pentru comutatoare secundare de tensiune medie și a unor noi sisteme de climatizare mono split de mici dimensiuni.Ar trebui să fie permisă introducerea pe piață a echipamentelor care conțin gaze fluorurate cu efect de seră, dacă emisiile globale de gaze cu efect de seră ale acelor echipamente, ținând cont de ratele de scurgere și recuperare realiste, sunt mai scăzute, pe parcursul ciclului lor de viață, decât cele pe care le-ar produce echipamente echivalente fără gaze fluorurate cu efect de seră, care au un consum energetic maxim permis fixat în dispozițiile de aplicare relevante adoptate în temeiul Directivei 2009/125/CE a Parlamentului European și a Consiliului. Revizuirea periodică și promptă a acestor măsuri de punere în aplicare, în conformitate cu directiva respectivă, ar contribui la asigurarea faptului că măsurile de punere în aplicare respective continuă să fie eficace și adecvate.Reducerea treptată a cantităților de hidrofluorcarburi care pot fi introduse pe piață a fost identificată ca fiind modalitatea cea mai eficace și rentabilă de reducere a emisiilor de aceste substanțe pe termen lung.Pentru a pune în aplicare reducerea treptată a cantităților de hidrofluorocarburi care pot fi introduse pe piața Uniunii, Comisia ar trebui să aloce producătorilor și importatorilor individuali cote pentru introducerea pe piață a hidrofluorcarburilor, astfel încât limita cantitativă globală pentru introducerea de hidrofluorcarburi pe piață să nu fie depășită. Pentru a se proteja integritatea reducerii treptate a cantităților de hidrofluorcarburi introduse pe piață, hidrofluorcarburile cuprinse în echipamente ar trebui să fie contabilizate în cadrul sistemului de cote al Uniunii. În cazul în care hidrofluorcarburile conținute în echipamente nu au fost introduse pe piață înaintea încărcării echipamentelor, ar trebui solicitată o declarație de conformitate care să dovedească faptul că hidrofluorcarburile respective sunt contabilizate în cadrul sistemului de cote al Uniunii.Inițial, calcularea valorilor de referință și alocarea de cote producătorilor și importatorilor individuali ar trebui să se bazeze pe cantitățile de hidrofluorcarburi pe care aceștia le-au raportat că le-au introdus pe piață în cursul perioadei de referință 2009-2012. Cu toate acestea, pentru a nu exclude întreprinderile mici, o proporție de unsprezece la sută din limita cantitativă globală ar trebui să fie rezervată pentru importatorii și producătorii care nu au introdus pe piață o tonă sau mai mult de gaze fluorurate cu efect de seră în perioada de referință.Procesul de producție a anumitor gaze fluorurate poate genera emisii secundare semnificative de alte gaze fluorurate cu efect de seră. Aceste emisii secundare ar trebui să fie distruse sau recuperate pentru utilizarea ulterioară, ca o condiție pentru introducerea pe piață a gazelor fluorurate cu efect de seră.Pentru a păstra flexibilitatea pieței de hidrofluorcarburi vrac, ar trebui să fie posibil transferul de cote alocate pe baza valorilor de referință către alți producători sau importatori din Uniune sau către alți producători sau importatori care sunt reprezentați în Uniune de către un reprezentant unic.Având în vedere cele prezentate mai sus, s-a elaborat prezentul act normativ pentru implementarea prevederilor Regulamentului (CE) nr. 517/2014. |
| 2. Schimbări preconizate | Actul normativ completează cadrul legal privind regimul substanţelor fluorurate cu efect de seră şi stabileşte responsabilităţi concrete pentru aplicarea Regulamentului (CE) nr. 517/2014. Prezentul act normativ stabileşte prevederi referitoare la contravenţii şi sancţiuni pentru nerespectarea prevederilor Regulamentului (CE) nr. 517/2014. |
| 3. Alte informaţii | Nu au fost identificate |
|

|  |
| --- |
| **Secţiunea a 3-a** – Impactul socioeconomic al proiectului de act normativ |
| 1. Impactul macroeconomic | Nu este cazul |
| 11. Impactul asupra mediului concurențial și domeniului ajutoarelor de stat | Nu este cazul |
| 2. Impactul asupra mediului afaceri | Prezentul act normativ are impact asupra mediului de afaceri prin dezvoltarea unei pieţe de echipamente şi instalaţii eficiente din punct de vedere al protecţiei mediului a căror instalare, exploatare şi întreţinere respectă prevederile Regulamentului (CE) nr. 517/2014.  |
| 21.Impactul asupra sarcinilor administrative | Nu este cazul  |
| 3. Impactul social | Prezentul act normativ are impact social direct, deoarece introduce responsabilităţi pentru operatorii de echipamente de refrigerare, de climatizare şi pompe de căldură, inclusiv circuitele acestora, precum şi sistemele de protecţie împotriva incendiilor, care conţin gaze fluorurate cu efect de seră prevăzute în anexeleI si IV a Regulamentului (CE) nr. 517/2014, stabileşte cerinţele de certificare a tehnicienilor ce lucrează cu anumite gaze fluorurate cu efect de seră cât şi a operatorilor economici din domeniile: refrigerare, climatizare şi pompe de căldură; echipamente care conţin solvenţi pe bază de gaze fluorurate cu efect de seră; sisteme de protecţie împotriva incendiilor şi extinctoare, instalaţii de distribuţie de înaltă tensiune astfel încât competenţele lor să fie recunoscute pe piaţa europeană. |
| 4. Impactul asupra mediului | Întrucât Regulamentul (CE) nr. 517/2014 prevede izolarea, utilizarea, recuperarea, distrugerea gazelor fluorurate cu efect de seră şi eliminarea produselor şi echipamentelor care conţin gazele respective, care intră sub incidenţa Protocolului de la Montreal, aplicarea actului normativ va avea un efect direct asupra mediului prin reducerea emisiilor de gaze fluorurate în atmosferă care au un înalt potenţial de încălzire globală şi care conduc la încălzirea globală. |
| 5. Alte informaţii | Nu este cazul |

**Secţiunea a 4-a** – Impactul financiar asupra bugetului general consolidat, atât pe termen scurt, pentru anul curent, cât şi pe termen lung (5 ani). |
| - mii lei - |
| Indicatori | Anul curent | Următorii 4 ani | Media pe 5 ani |
| 1 | 22019 | 32020 | 42021 | 52022 | 62023 | 7 |
| 1. Modificări ale veniturilor bugetare, plus/minus, din care: |  |
| a) buget de stat, din acesta: | - | - | - | - | - | - |
| (i) impozit pe profit | - | - | - | - | - | - |
| (ii) impozit pe venit | - | - | - | - | - | - |
| b) bugete locale: | - | - | - | - | - | - |
| (i) impozit pe profit | - | - | - | - | - | - |
| c) bugetul asigurărilor sociale de stat: | - | - | - | - | - | - |
| (i) contribuţii de asigurări | - | - | - | - | - | - |
| 2. Modificări ale cheltuielilor bugetare, plus/minus, din care: | - | - | - | - | - | - |
| a) buget de stat, din acesta: | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| b) bugete locale | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| c) bugetul asigurărilor sociale de stat: | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| 3. Impact financiar, plus/minus, din care: | - | - | - | - | - | - |
| a) buget de stat | - | - | - | - | - | - |
| b) bugetele locale | - | - | - | - | - | - |
| 4. Propuneri pentru acoperirea creşterii cheltuielilor bugetare | - | - | - | - | - |  |
| 5. Propuneri pentru a compensa reducerea veniturilor bugetare | - | - | - | - | - | - |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |
| 7. Alte informaţii | Nu este cazul.Prezentul act normativ nu prevede cheltuieli care să afecteze bugetul general consolidat. Impactul financiar este nesemnificativ iar cuantificarea acestuia este dată de aplicarea sancţiunii amenzii în situaţiile prevăzute de proiectul de hotărâre a Guvernului. |
| Secţiunea a 5 –a – Efectele proiectului de act normativ asupra legislaţiei în vigoare |
| 1. Proiecte de acte normative suplimentare | Prezentul proiect de act normativ va abroga Hotărârea Guvernului nr. 939/2010 privind unele măsuri pentru aplicarea prevederilor Regulamentului (CE) nr. 842/2006 al Parlamentului European şi al Consiliului din 17 mai 2006 privind anumite gaze fluorurate cu efect de seră.Elaborarea ordinului ministrului mediului şi al ministrului finanţelor publice privind procedura de control pentru introducerea pe piaţă a gazelor fluorurate cu efect de seră, prevăzute în anexa I a Regulamentului (CE) nr. 517/2014, precum şi a produselor şi echipamentelor care conţin sau a căror funcţionare se bazează pe gaze fluorurate cu efect de seră. - Elaborarea ordinului ministrului mediului pentru desemnarea organismului de evaluare şi certificare a personalului şi a operatorilor economici, în temeiul Regulamentului (UE) nr. 305/2008. În cazul în care sunt promovate la nivel unional şi alte regulamente subsidiare Regulamentului nr. 517/2014, pentru implementarea prevederilor acestora vor fi promovate ordine ale ministrului mediului. |
| 2. Compatibilitatea proiectului de act normativ cu legislaţia comunitară în materie | Nu este cazul |
| 3. Decizii ale Curţii Europene de Justiţie şi alte documente | Nu este cazul |
| 4. Evaluarea conformităţii: | Actul normativ este în conformitate cu Regulamentul (CE) nr. 517/2014. |
| Denumirea actului sau documentului comunitar, numărul, data adoptării şi data publicării | Regulamentului (CE) nr. 517/2014 al Parlamentului European și al Consiliului din 16 aprilie 2014 privind anumite gaze fluorurate cu efect de seră, publicat în Jurnalul Oficial al Uniunii Europene seria L nr. 150 în 20 mai 2014. | Comentarii  |
| 5. Alte acte normative şi/sau documente internaţionale din care decurg angajamente | Actul normativ nu se referă la acest subiect. |
| 6. Alte informaţii | Nu este cazul |
| Secţiunea a 6-a – Consultările efectuate în vederea elaborării proiectului de act normativ |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | În vederea elaborării prezentului act normativ a fost constituit grupul de lucru interministerial la lucrările căruia au participat reprezentanţi din cadrul Ministerului Mediului, Agenţiei Naţionale pentru Protecţia Mediului şi Gărzii Naţionale de Mediu, Ministerului Economiei, Ministerului Educaţiei, Cercetării, Tineretului şi Sportului, Ministerului Muncii, Familiei şi Protecţiei Sociale, Ministerului Transporturilor şi Infrastructurii, Ministerului Administraţiei şi Internelor (IGSU), Autorităţii Naţionale de Reglementare în domeniul Energiei (ANRE), Consiliului Naţional de Formare Profesională a Adulţilor (CNFPA), Asociaţiei Generale a Frigotehniştilor din România (AGFR). Membrii grupului de lucru interministerial s-au întâlnit în două şedinţe şi în subgrupuri de lucru şi au elaborat în comun proiectul de hotărâre a Guvernului, pe baza unei versiuni pregătită în prealabil de către Ministerul Mediului. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Nu este cazul  |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Nu este cazul |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Nu este cazul |
| 5. Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi. | Sunt necesare avize de la Consiliului Legislativ și de la Consiliului Economic Social |
| 6. Alte informaţii | Nu este cazul. |
| Secţiunea a 7-a – Activităţi de informare publică privind elaborarea şi implementarea proiectului de act normativ |
| 1. Informarea societăţii civile cu privire la necesitatea elaborării actului normativ | Proiectul de act normativ va fi afişat pe pagina de internet a Ministerului Mediului, conform prevederilor Legii 52/2003 privind transparenţa decizională în administraţia publică. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Prezentul act normativ implementează Regulamentul (CE) nr. 517/2014 care are ca principal obiectiv asigurarea unui înalt nivel de protecţie a mediului şi a sănătăţii umane. Regulamentul prevede obligaţia producătorilor de produse şi echipamente de refrigerare şi de climatizare, pompe de căldură, sisteme de protecţie împotriva incendiilor şi extinctoare, instalaţii de distribuţie de înaltă tensiune care conţin gaze fluorurate cu efect de seră şi toate containerele de gaz fluorurat cu efect de seră, de a informa societatea civilă despre gazele fluorurate cu efect de seră conţinute şi cantităţile acestora printr-o etichetare corespunzătoare a acestora |
| 3. Alte informaţii | Nu este cazul.  |
| Secţiunea a 8-a - Măsuri de implementare |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Ministerul Mediului ca autoritatea naţională competentă responsabilă, cu punerea în aplicare a Regulamentului (CE) nr. 517/2014: - participă prin Comitetul Sectorial din domeniul Mediu, la elaborarea şi validarea standardelor ocupaţionale (SO) specifice ocupaţiilor ce corespund desfăşurării activităţilor prevăzute de Regulamentul (CE) nr. 517/2014 şi care respectă prevederile anexelor de la Regulamentul (CE) nr. 303/2008, Regulamentul (CE) nr. 304/2008, Regulamentul (CE) nr. 305/2008, Regulamentul (CE) nr. 306/2008 si Regulamentul (CE) nr. 307/2008. Garda Naţională de Mediu inspectează şi controlează respectarea cerinţelor minime la utilizarea și exploatarea produselor și echipamentelor din domeniile reglementate de Regulamentul (CE) nr. 517/2014. |
| 2. Alte informații | Nu este cazul. |

*Față de cele prezentate, a fost elaborat prezentul proiect de Hotărâre a Guvernului privind unele măsuri pentru aplicarea prevederilor Regulamentului (CE) nr. 517/2014 al Parlamentului European și al Consiliului din 16 aprilie 2014 privind gazele fluorurate cu efect de seră și de abrogare a Regulamentului (CE) nr. 842/2006 pe care îl supunem Guvernului spre adoptare.*

**AVIZĂM FAVORABIL:**

**VICEPRIM-MINISTRU,**

**MINISTRUL MEDIULUI**

**Grațiela Leocadia GAVRILESCU**

**MINISTRUL FINANȚELOR PUBLICE**

**EUGEN ORLANDO TEODOROVICI**

**MINISTERUL AFACERILOR EXTERNE**

**TEODOR-VIOREL MELESCANU**

**MINISTRUL DELEGAT PENTRU AFACERI EUROPENE**

**GEORGE CIAMBA**

**MINISTRUL JUSTIȚIEI**

**TUDOREL TOADER**

**Secretar de Stat Garda Națională de Mediu**

**Laurențiu Adrian NECULAESCU Gabriela DOROJAN**

**Secretar General**

**Teodor DULCEAȚĂ**

**Direcția Juridică și Relația cu Parlamentul**

**Daniela TEODORU, Director**

**Direcția Afaceri Europene și Relații Internaționale**

**Liliana BARA, Director**

**Direcția Generală Deșeuri, Situri Contaminate și Substanțe Periculoase**

**Cosmin Dorin TEODORU, Director General**

**Serviciul Substanțe Periculoase și Situri Contaminate**

**Claudia-Sorina DUMITRU, Șef serviciu**